google/wiki40b huggingface dataset:
Elliott Brothers

Elliott Brothers (London) Ltd var et britisk IT-selskap som ble grunnlagt i Borehamwood i 1946, og som senere flyttet til London. Selskapet kunne spore sin opprinnelse tilbake til et firma for instrumentmakere som ble laget av William Elliott i London omkring 1804. Den første Elliot 152-datamaskinen kom i 1950, og firmaet var pionerer innenfor head-up display.
Informatikeren Tony Hoare var ansatt i selskapet fra august 1960 til 1968. Han var opphavsmannen til søkealgoritmen qsort. Han skrev også en ALGOL 60-kompilator for Elliot 803. Han arbeidet også med et operativsystem for den nye Elliot 503 Mark II-datamaskinen, selv om dette var uten suksess og ble forkastet.
Vitalisia

Utbredelse

Slekten er kjent fra Vietnam og Sumatra.
Romsdal og Nordmøre amt

Romsdal og Nordmøre amt var en administrativ enhet (underamt) under Trondhjems stiftamt. Amtet ble opprettet i 1671, og omfattet Romsdal og Nordmøre. I 1689 ble det slått sammen med Sunnmøre til Romsdals amt.
Langhalebrednebb

Utbredelse

Den forekommer i Bangladesh, Bhutan, India, Indonesia, Kina, Kambodsja, Laos, Malaysia, Myanmar, Nepal, Thailand og Vietnam.
Karsten Warholm International

Karsten Warholm International er et innendørs, internasjonalt friidrettsstevne, som arrangeres i Ulsteinhallen i Ulsteinvik, av Dimna IL. Stevnet ble første gang arrangert i 2019.
Nanjiao

Nanjiao (kinesisk: 南郊区) er et bydistrikt i byprefekturet Datong nord i den kinesiske provinsen Shanxi. Det har et areal på 966 km² og teller ca. 280 000 innbyggere (2004).
Montluçon

Historie

Byen, som tidligere var en del av hertugdømmet Bourbon, ble tatt av engelskmennene i 1171, og av Filip Augustus i 1181. Engelskmennene ble slått utenfor bymuren på 1300-tallet.
Jordans stjerneorden

Jordans stjerneorden (arabisk: الكوكب الأردني, Wisam al-Kawkab al-Urdani) er en jordansk orden. Den ble innstiftet i 1949 av kong Abdullah I.

Inndeling

Jordans stjerneorden er inndelt i fem grader.

Insignier

Ordenstegnet for Jordans stjerneorden består av en stjerne med syv stråler. Mellom hver stråle er det plassert en femtagget stjerne. Midtmedaljongen bærer innstifterens navn og er omgitt av en grønn bord der ordenens navn er skrevet sammen med årstallet for ordenens innstiftelse etter islamsk tidsregning. Ordenstegnene er i utforming like for de forskjellige grader, men varierer i størrelse. Ordenstegnet er opphengt i båndet ved et ledd bestående av en stjerne. 
Ordensbåndet er mørk grønt med lilla striper.

Tildeling

Jordans stjerneorden tildeles for både sivile og militære fortjenester. Den kan også tildeles utledninger. Ordenens øverste grad tildeles vanligvis prinser og prinsesser, statsministre og personer av tilsvarende rang, mens nest øverste grad tildeles ministre og statssekretærer.

Norske innehavere

Prinsesse Märtha og prinsesse Astrid er begge innehavere av øverste grad av Jordans stjerneorden.
Robert Dudley, 1. jarl av Leicester

Robert Dudley, 1. jarl av Leicester (født 24. juni 1532, død 4. september 1588 i Cornbury i Oxfordshire i England) var en av Elisabeth I av Englands favoritter. 
Robert Dudley var en yngre sønn av John Dudley, 1. hertug av Northumberland, som i 1553 ble henrettet for høyforræderi etter å ha tatt del i forsøkte på å plassere Jane Grey på Englands trone. Lady Jane var gift med Roberts yngste bror, Guilford Dudley.
Karl Amadeus Hartmann

Bakgrunn

Hartmann var sønn av en kjent blomstermaler og yngst av fire brødre hvorav de tre eldre også ble malere. Selv ble han slitt i valgets kvaler mellom musikken og billedkunsten. Han ble også i sin tidlige politiske utvikling påvirket av hendelsene i den mislykkede arbeiderrevolusjonen i Bayern etter det tyske monarkiets sammenbrudd mot slutten av første verdenskrig. Han forble sosialist resten av livet.

Komponist

Hartmann studerte komposisjon ved Münchenakademiet under Josef Haas på 1920-tallet med blant annet Max Reger og fikk senere stor intellektuell stimulans og oppmuntring fra Hermann Scherchen, et av medlemmene fra Schönbergskolen, som var hans mentor under nesten hele hans karriere.
Han avstod frivillig helt fra musikklivet i Tyskland under nazisttiden og tillot ikke at hans verker ble spilt der. Et tidlig symfonisk dikt, Miserae, som ble uroppført i Praha i 1935, ble fordømt av det nazistiske regime, men hans verker ble fortsatt spilt og hans berømmelse vokste utenlands.
Under andre verdenskrig gikk Hartmann, som allerede erfaren komponist, til en privat undervisning i Wien av Schönbergs elev Anton Webern (som han ofte var uenig med på et personlig og politisk plan). Selv om deres musikk stilistisk hadde lite til felles, kjente han tydelig at han trengte å dra nytte av Weberns strikte perfeksjonisme.
Etter Adolf Hitlers fall var Hartmann en av de få fremtredende overlevende antifascister i Bayern som etterkrigstidens allierte administrasjon kunne gi en ansvarlig stilling. I 1945 ble han dramaturg på Bayerische Staatsoper og der, som en av de få internasjonalt anerkjente personer som var fri selv det minste samarbeide med nazistregimet, ble han en viktig figur i gjenoppbyggingen av det (vest)tyske musikklivet.
Under påvirkning av Schönberg og Alban Berg utviklet Hartmann en personlig tolvtoneteknikk. Han har komponert operaer (Simplicius Simplicissimus), symfonisk musikk samt kammer- og vokalmusikk.
Han grunnla og ledet Musica Viva i München, et selskap for å fremme samtidsmusikk, og fortsatte også å basere sin virksomhet der for resten av livet. Hans administrative oppgaver kom imidlertid å kreve en stor del av hans tid og energi, noe som minsket hans muligheter til komposisjon.
I år 1963 døde han av magekreft i en alder av 58 år og fikk ikke fullendt sitt siste verk - en utøket symfonisk Gesangsszene for sang og orkester med tekst fra Jean Giraudoux' apokalyptiske drama Sodoma og Gomorra.
Elisabeth av Schönau

Bakgrunn

I an alder av tolv år ble Elisabeth overbragt i 1141 til benediktinerinnene i [Kloster Schönau i utkanten av småbyen Strüth i Taunus (en lav fjellrygg i det vestlige Tyskland). Hun ble ikledt som nonne der som 18-årig, i 1147.

Innflytelse, åpenbaringer

Elisabeth led i perioden 1147 til 1152, på grunn av sin meget asketiske levemåte, gjentatte ganger av sykdommer, angstanfall og depresjoner. Hildegard av Bingen formante henne i brev om å normalisere sin askese. Runst pinsetider i 1152 led Elisabeth, etter å ha nektet å ta til seg næring, under dype depresjoner. Synde- og livsangst, og trostvil, preget på denne tid hennes liv. Etter en ti dager lang krise fulgte en rekke visjonære henrykkelser. Jomfru Maria trøstet Elisabeh under en av visjonene.
Det var i 1155 eller 1156 at hennes bror Egbert trådte inn i mannskonventet ved Kloste Schönau (dette var et såkalt dobbeltkloster, med tilgrendende klostre for henholdsvis kvinner og menn). Eckbert ble etterhvert abbed der. Elisabeth overlot seg helt til brorens ansvisninger og ledelse. Han veiledet henne, og nedtegnet hennes visjoner på latin. 
Fra tiden etter brorens inntreden kom høydepunktene for Elisabeths kjente visjoner.Hun ble viden kjent for en mengde visjoner, ser hun så scener fra bibelhistorien og mottok gudommelige inngivelser. Hun vendte seg også mot tidens sedenese forderv og inngrep til en hvis grad i den politiske pavestriden, trolig påvirket til dette av sin bror Ekbert. 
Hovedverket som broren nedtegnet og redigerte - Liber viarum dei (Guds veier), g dessuten skriftene De resurrectione beatea mariae virginis (Om den salige jomfru Marias oppstandelse) og  Liber revelationum de sacro exercitu verginim coloniensum (Den hellige skarer av de kølneriske jomfruers åpenbaringer), ble til i perioden 1156 til 1159.  Den sistnevnte bok var en utbygging av legenden om de ellevetusen jomfruer med fantastiske trekk.

Helgenstatus

Ettersom befolkninen meget tidlig begynte å ære Elisabeth som helgen, ble hennes levninger translatert en gang i perioden 1420-1430 til et eget Elisabethkapell. Under trettiårsgrigen overfalt svenske og henniske soldater klosteret Schönau. Svenskene fordrev munkene, plyndret klosteret, brøt opp Elisabeths grav og spredte hennes levninger. Bare skalletaket ble reddet av de troende. Det æres som relikvie på høyre sidealter i kirken.
Det egentlige Elisabethkapellet ble ødelagt ved en storbrann i klosteret i 1723, og ikke gjenoppbygd.
I året 1584 ble Elisabeth av Schönau innskrevet som helgen i Martyrologium Romanum. Hennes minnedag er 19. juni.
Spialia

Utseende

Små (vingespenn 18-33 millimeter), mørkbrune smygere med spredte, hvite flekker. Frynsene langs vingens ytterkant er vekselvis brune og hvite. Slekten ligner overflatisk mye på slekten Pyrgus, men er trolig ikke nært beslektet med denne.

Levevis

Larvene lever på busker og trær i kattostfamilien.

Utbredelse

Artene er utbredt i Afrika og Sørøst-Asia.
Gordonius

Utseende

En middelsstor (5,5 - 6  millimeter), avlang, blank, gulbrun gjødselbille. Hannen har et horn i pannen, dette er ganske uvanlig hos Aphodiini, hunnen mangler dette. Hode, pronotum og en flekk på dekkvingene er mørkere. Hodet er skovlformet, svakt innbuktet i midten. Pronotum er avrundet, spredt punktert. Dekkvingene har kraftige punktstriper.

Levevis

Biologien til denne arten er ukjent.

Utbredelse

Arten er bare kjent fra Colombia.
Buskerud amt

Buskerud amt var en administrativ enhet (amt) i Norge 1679-1918, som i geografisk utbredelse tilsvarer dagens Buskerud fylke. Det var underamt til Akershus stiftamt.
Amtet ble opprettet i 1679, da Ringerike og Hallingdal og Buskerud fogderier ble skilt ut som eget amt fra Akershus stiftamt. I 1760 ble amtet utvidet ved at Numedal og Sandsvær og Bragernes fogderier ble overført fra Akershus stiftamt.
Fra 1894 var amtet inndelt i 3 politimesterdistrikter, 5 sorenskriverier, 22 herreder og 26 lensmannsdistrikter. I geistlig henseende hørte amtet under Kristiania stift, hadde 3 prostier og 22 prestegjeld.

Skrivemåte

Ved overgangen til fylker i 1919 var den offisielle skrivemåten Buskerud amt, etter at 1907-reformen innførte liten forbokstav på substantiv (Amt -> amt). Før 1907 var således den vanlige skrivemåten Buskerud Amt (Ubunden form: Buskerud). Tidligere, f.eks. i Matrikkelen av 1838 og Pontoppidans kart av 1785 var skrivemåten Buskeruds Amt. Navnet skriver seg fra den gamle storgården Buskerud i Modum.
Gotisk: .
Skrevet med f, ettersom fonten ikke har f-varianten av s (f uten horisontal strek).
Da det i 1918 ble fremsatt forslag om amtene skulle omdøpes til fylker, bestemte Stortinget at Buskerud amt skulle hete Ringerike fylke, men dette ble aldri effektuert. Fra 1. januar 1919 fikk følgelig Buskerud amt navnet Buskerud fylke.
Nanortalik kommune

Geografi og klima

Kommunen dekket et areal på ca. 15 000 km². Den strakte seg fra Qeqertarsuaq i nordvest til Lindenowfjorden i øst. Området har mange fjorder, og i nord ligger innlandsisen. Siden kommunen var Grønlands sydligste, og dermed mildeste, finnes her øyas eneste naturlige skog. Dette er en bjørkeskog, som ligger mellom Tasermiutfjorden og Nanortalik; i en dal som heter Qinngua, også kalt Paradisdalen.
Om sommeren – i juli og august – kan man ha over 20 grader her. Til tross for dette har man snødekte fjell i nord, og isfjell som seiler forbi kysten.
I Nanortalik har den norske firmaet Kjeller Vindteknikk satt opp en 50 meter høy vindmålemast, for å gjøre vindmålinger. Denne ble satt opp i 2007.

Næringsliv

40 km nordøst for Nanortalik, i Kirkespirdalen, ligger Nalunaq Guldmine. Her ble det påvist gull i 1992, og utvinningstillatelsen ble gitt i 2003. I selve gruven jobber det til enhver tid 45 – 60 personer, og ca. 35% av disse er innleide, lokale arbeidere.
Mange av kommunens innbyggere lever av jakt og fiske, og det er fiskemottak i Nanortalik og Alluitsup Paa.
Greenland Ventures har fabrikkanlegg i flere av kommunens bygder.
Vannkraftprosjektet i Qorlortorsuaq er også med og bidrar til sysselsettingen, samtidig som det ses på som et viktig bidrag til utviklingen i kommunen.
I tillegg satses det her, som i mange andre kommuner på Grønland, på turisme. Naturen gir mange muligheter for utflukter, både til fots og til vanns, dette gjør at mange jobber med turistre, også her i kommunen. I Qaqortoq (Julianehåb) i Qaqortoq kommune er det bedre overnattingsmuligheter enn her i kommunen; her er det både hotell og sjømannshjem.

Transport

Air Greenland flyr ukentlig fra Kastrup til Narsarsuaq lufthavn, rett nord for kommunen. Denne turen tar 4-5 timer. Dette er en av to internasjonale lufthavner på GRønland; den andre er Kangerlussuaq lufthavn (Søndre Strømfjord).

Politikk

I 2007 var Kristine Raahauge fra Siumut borgermester i kommunen. Kommunestyret har til sammen 9 medlemmer, hvorav 5 er fra Siumut, 2 fra Inuit Ataqatigiit, en fra Atassut og en fra Demokraatit.
De østlige Qinggravene

De østlige Qinggravene (kinesisk: 清东陵; pinyin: Qīng Dōnglíng), ca. 125 kilometer nordøst for Beijing, er blant de største og best bevarte mausoleumkomplekser i Kina. Her er gravene til fem av Qing-dynastiets keisere (Shunzhi-, Kangxi-, Qianlong-, Xianfeng- og Tongzhi-keiserne), 15 keiserinner, 136 keiserlige konkubiner, tre prinser og to prinsesser. 
Omgitt av fjell er mausoleene spredt ut over et område på 80 kvadratkilometer, i bydistriktet Zunhua i byprefekturet Tangshan i provinsen Hebei.
Marjinka

Marjinka (ukrainsk Марїнка) er en by i Donetsk oblast (provins) i Ukraina. Byen har omkring 10 000 innbyggere (2011).
Daye

Daye (kinesisk: 大冶; pinyin: Dàyě, tidligere gjerne romanisert Tayeh) er et byfylke i byprefekturet Huangshi i provinsen Hubei i Folkerepublikken Kina.
Befolkningen var på 878 886 innbyggere i 1999.

Samferdsel

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
Løven fra Nemea

Løven fra Nemea, eller Den nemeiske Løven (gresk: Νεμέος λέων, Neméos léōn; latin: Leo Nemeaeus) var i henhold til gresk mytologi et grusomt monster. Løven, som levde i Nemea på Peloponnes, ble holdt for å være avkom av Tyfon og Ekhidna som så mange andre monstre, men noen sagn forteller også at løven falt ned fra månen, og var barn av Zevs og Selene. Opphavet er også tidvis omtalt som Orthos, en fryktelig hund med to hoder som voktet kjempen Geryons tamdyr.
Det første av Herakles' tolv storverk var å drepe løven og komme tilbake med skinnet dens. Løven hadde terrorisert områdene rundt Nemea, og hadde så tykt skinn at våpen ikke kunne trenge gjennom det. Ettersom ingen våpen virket, drepte Herakles løven ved å kjøre armen ned i halsen på den slik at den ble kvalt. Gudinnen Athene rådet Herakles til å bruke en av løvens klør til å flå den med – vanlige redskaper dugde jo ikke. Klørne var skapere enn noe sverd og kunne rispe enhver rustning. Senere brukte Herakles løveskinnet som rustning. 
Den nemeiske løven ble så sendt opp på himmelen som stjernetegnet løven.
I dag er løver ikke en del av gresk fauna. Asiatisk løver var tidlig en del av dyrelivet i sørøstlige Europa. I henhold til den antikke historikeren Herodotos var det løver i antikkens Hellas, men rundt 100 f.Kr. var de blitt utryddet.
Tito-Šubašić-avtalen

Tito-Šubašić avtalen (Viški sporazum) var et forsøk fra de alliertes side på å forene den monarkistiske regjeringen for Kongeriket Jugoslavia og de kommunistiske partisanene som hadde forsvart landet under den andre verdenskrig og var de facto ledere av de frigjorte områdene.
Den ble undertegnet på øya Vis, Kroatia 16. juni 1944 av Josip Broz (Tito), lederen av partisanene og Ivan Šubašić, kongens spesialutsending og tidligere ban av Kroatia. Den faktiske opprettelsen av den nye regjeringen skjedde ikke før 2. november 1944.
Peren (distrikt)

Demografi

Ved folketellingen i 2011 var det 94 954 innbyggere i distriktet. Den urbane befolkningen utgjør 15,59 % av befolkningen.
Barn i alderen 0 til 6 år utgjorde 16,03 % i 2011 mot 15,10 % i 2001. Antallet jenter i den alderen per tusen gutter er 940 i 2011 mot 968 i 2001.
Amir

Etymologi

Amir har to separate opprinnelser. Den første er den arabiske tittelen Amir (أمير), som betyr «kommandør» eller «prins». Tittelen har etterhvert blitt benyttet også som et fornavn. Navnet kan også bety «fremgangsrik».
Den andre opprinnelsen er det hebraiske navnet Amir (אָמִיר) som betyr «tretopp».
MS «Admiralen»

MS «Admiralen», tidligere MS «Tideadmiral», er en katamaran, bygget i 2010 for Tide Sjø (senere Norled). Den er søsterskipet til MS «Ekspressen». Båten går mellom Sunnhordland og Bergen
Tidligere gikk Tideadmiral i Flaggruten mellom Bergen og Stavanger.
MS «Tideadmiral» ble bygget ved Oma Baatbyggeri A/S på Stord og er bygg nr 529. Den er bygget i aluminium og har en lengde på 33 meter og er 11 meter bred. Passasjerkapasiteten er på 296 passasjerer.
Angoville (Calvados)

Befolkningsutvikling

Antall innbyggere i kommunen Angoville
Referanse: INSEE
Dåpskapell

Et dåpskapell (latin baptisterium)  er et eget kapell satt av til dåpshandlinger, enten inne i en kirke eller i en egen bygning ved en kirke. Kapellet har en døpefont som er sentralt plassert, eller et dåpsbasseng dersom man praktiserer dåp ved neddykking. Utsmykningen er gjerne knyttet til dåpen, for eksempel avbildninger av Jesu dåp. 
Tradisjonelt plasseres dåpskapeller nær inngangen til kirken, for å synliggjøre at dåpen er en inntreden i menigheten.
De eldste baptisteriene var ofte åttekantede. Tallet åtte var i kristen numerologi et symbol på dåpen, da det ble sett som det hellige tallet syv pluss tallet en som symboliserer den ene Gud.
What Just Happened

Sammendrag

Ben (Robert De Niro), er en erfaren Hollywood-produsent som sliter med flere problemer, både i arbeidslivet og privatlivet. Den siste filmen hans får veldig negative kritiker, hovedsakelig på grunn av den siste scenen hvor hovedpersonen dør sammen med hunden sin. Ben og hans uortodokse britiske regissør, Jeremy Brunell (Michael Wincott), diskuterer filmen med filmstudioets direktør Lou Tarnow (Catherine Keener). Hun beskylder Ben for å filme hundens død bare for å kunne bruke dette som "forhandlingskort" - og gjøre det lettere å forhandle om andre problematiske scener. Lou truer med å trekke filmen fra Cannes Film Festival, og personlig ta over produksjonen med mindre hundens død blir fjernet fra filmen. Jeremy nekter standhaftig, og får et raserianfall.
I tillegg til Ben`s problemer med filmen, har han ekteskapsproblemer med kona Kelly. Han oppdager at Kelly har en affære med Scott Solomon, en gift manusforfatter som Ben tidligere hadde jobbet sammen med. Scott har skrevet et manus som han vil ha filmatisert, og som Brad Pitt senere blir knyttet til. Filmstudioet som har filmen til Ben, truer med å stryke Bruce Willis sin rolle i filmen på grunn av skuespillerns uvilje mot å barbere skjegget sitt. Ben`s karriere henger i en tynn tråd sammen med skjebnen til filmen, men ethvert forsøk på å snakke fornuft med Willis når ikke frem. Regissøren, Jeremy Brunell, går med på å endre avslutningen av filmen slik at hunden overlever. Ben prøver å få agenten til Bruce Willis å snakke med Willis om å fjerne skjegget, men dette fører bare til at agenten får sparken. Men Willis ombestemmer seg snart, og han barberer skjegget slik at filmen kan fortsette.
En uke senere er Ben, Lou og Jeremy tilstede under film-festivalen i Cannes, hvor de håper på å vinne en pris for filmen. Men Jeremy har endret på filmen igjen uten å fortelle dette til Ben eller Lou. Han tok ikke bare med scenen hvor hunden døde, men han la til nesten ett minutt hvor enda flere kuler blir skutt inn i kroppen på den. Denne nye slutten på filmen smadrer filmens muligheter for å vinne noe som helst. Lou blir overhodet ikke imponert, og flyr umiddelbart hjem fra Cannes i studioets private jetfly, og han forlater Ben strandet i Frankrike. Ben kommer seg endelig hjem, akkurat tidsnok til en fotografering sammen med Hollywoods fremste tretti produsenter for Vanity Fair. Men bladets utgivere har fått høre om fiaskoen i Cannes, og Ben blir henvist til å stå lengst bak og i utkanten av fotografiet, noe som betyr at han knapt vil bli lagt merke til.
Gresk-baktriske kongedømme

Gresk-baktriske kongedømme var et oldtidsrike i den mest østlige delen av den hellenistiske verden, og dekket Baktria og Sogdiana i Sentral-Asia fra 250 f.Kr. til 125 f.Kr. Fra 180 f.Kr. utvidet det hellenistiske riket seg inn i nordlige India og etablerte det indo-greske kongedømmet som varte fram til år 10 e.Kr.

Geografisk utvidelse

Etter at hæren til Selevkideriket forlot landet synes det som om de baktrianske riket ekspanderte. I vest kan områdene i nordøstlige Iran ha blitt innlemmet, muligens så langt som inn i Partia, hvis hersker var blitt beseiret av Antiokos III den store. Disse områdene er muligens identisk med de baktrianske satrapiene Tapuria og Traxiane.
Løypetympani

Løypetympani er en sykdom hos sau.

Forekomst

Hos lam som har stått lenge inne uten tilgang på grovfôr, gjerne til det er 3-4 uker gamle. Eldre lam kan også angripes.
Forekommer også blant kyr og andre drøvtyggere som ikke har tilgang til, eller av andre grunner spiser feil for, f.eks. for mye ung rødkløver

Symptom

Blodfattige lam med dårlig tilvekst.
Oppblåst mage, helst på høyre side. Økt puls og temperatur, diaré.
Lammet stryker med hvis ikke sykdommen oppdages i tide.

Årsak

Lammene har ikke fått utviklet mage-tarmsystemet godt nok fordi det ikke har hatt tilgang på godt nok fôr. De vil likevel prøve å få i seg det de kan finne, som ikke alltid er av beste kvalitet og kan være blandet med møkk. En gassopphopning i løpen oppstår da på grunn av unormal bakterieflora.

Behandling

Terramycin eller sulfa kombinert med gjæringsdempende middel og riktig fôring.

Forebygging

La ikke lammene stå inne for lenge, pass på at hygienen i bingen er god, gi tilskudd av grovfôr og kalvepellets fra dag 1. Vurder jernbehandling dersom du har hatt problem tidligere.

Trommesyke i mediene

Slakteriet Fatland i Oslo fikk i januar 2007 sterk kritikk fra Mattilsynet. Lam og sauer som var tatt inn til slakting ble i ett tilfelle oppbevart i flere dager, bare foret med kraftfôr. Det første av flere lam døde etter bare fire dager uten tilgang på høy.
Harveytorpedo

Harveytorpedo var en type slepetorpedoer, oppfunnet av en engelsk kaptein Harvey rundt år 1870. Harveytorpedoen bestod av et båtformet legeme, som rommet en ladning på ca. 35 kg skytebomull, som igjen var festet til et par oppdriftsbøyer. Ved hjelp av disse og en særegen slepeanordning, kunne torpedoen settes til å gå et lite stykke under eller i havoverflaten, et stykke ut til siden og akterfor det slepende fartøy. Tennanordningen var elektrisk, og strømmen gikk gjennom en elektrisk kabel, som var innflettet i slepetauet og stod i forbindelse med et batteri ombord i slepefartøyet.
Ved å slepe torpedoen etter seg og seile rett mot et målfartøy, ville så torpedoen springe ved hjelp av et støthorn som ble utløst i det torpedoen traff målet.
Norges torpedobåt «Rap» ble opprinnelig bygget spesifikt for å føre Harveytorpedoer, men etter utprøving kom man ikke frem til noe tilfredsstillende resultat med denne typen bevæpning.